b'\n_START_ARTICLE_\nOrientalizirano obdobje\n_START_PARAGRAPH_\nV arhai\xc4\x8dni fazi anti\xc4\x8dne gr\xc5\xa1ke umetnosti je orientalizirano obdobje kulturno in umetnostno zgodovinsko obdobje, ki se je za\xc4\x8delo v poznem delu 8. stoletja pr. n. \xc5\xa1t., ko je bil mo\xc4\x8dan vpliv bolj naprednih umetnosti vzhodnega Sredozemlja in anti\xc4\x8dnega Bli\xc5\xbenjega vzhoda. Glavni viri so bili Sirija in Asirija in v manj\xc5\xa1i meri Fenicija, Izrael in Egipt; \xc4\x8deprav so prilagojeni motivi le redko kazali na en sam jasen vir.  Zajema nov orientaliziran slog, ki ga je spodbudila v tem obdobju pove\xc4\x8dana kulturna izmenjava v Egejskem svetu. Za obdobje je zna\xc4\x8dilen premik od prevladujo\xc4\x8dega geometri\xc4\x8dnega sloga na slog z razli\xc4\x8dnimi senzibilnostmi, ki so temeljile na vzhodu. Intenzivnost kulturne izmenjave v tem obdobju v\xc4\x8dasih primerjamo s pozno bronasto dobo._NEWLINE_Med ohranjenimi artefakti so glavni u\xc4\x8dinki opa\xc5\xbeeni pri poslikani keramiki in kovinah, kot tudi vgraviranih draguljih. Monumentalna in figurativna skulptura je bila manj izrazita,  tu se nov slog pogosto imenuje Dedalski. Videti je nove vrste obraza, \xc5\xa1e posebej na Kreti, s prevelikimi o\xc4\x8dmi v U- ali V-obliki obraza s horizontalnim \xc4\x8delom; to izhaja iz Bli\xc5\xbenjega vzhoda.  Lon\xc4\x8darstvo zagotavlja najve\xc4\x8dje \xc5\xa1tevilo primerov in ka\xc5\xbee tri vrste novih motivov: \xc5\xbeivali, rastline in abstraktne like,  z veliko rastlinskimi zelo stiliziranimi elementi. Rastlinski motivi, kot so palmeta, lotos in spiralne vitice so ostale zna\xc4\x8dilnost gr\xc5\xa1ke dekoracije in preko njih bile poslane po ve\xc4\x8dini Evrazije. Eksoti\xc4\x8dne \xc5\xbeivali in po\xc5\xa1asti, zlasti lev (ki ne izvira iz Gr\xc4\x8dije) in sfinge ter grifini so \xc5\xbee na voljo na Knososu. _NEWLINE_Obdobje od pribli\xc5\xbeno 750 do 580 pred na\xc5\xa1im \xc5\xa1tetjem je tudi primerljivo z orientalizirano fazo etru\xc5\xa1\xc4\x8danske umetnosti. Kot nara\xc5\xa1\xc4\x8da gospodarstvo, to spodbuja etru\xc5\xa1\xc4\x8danske dru\xc5\xbeine za nakup tujih luksuznih izdelkov, ki vsebujejo vzhodne izpeljave motivov.  V tem \xc4\x8dasu je tudi karijska umetnost in keramika pre\xc5\xa1la orientalizizacijo.\n_START_SECTION_\nOzadje\n_START_PARAGRAPH_\nV tem obdobju so Asirci napredovali ob sredozemski obali, skupaj z gr\xc5\xa1kimi in karijskimi pla\xc4\x8danci, ki so bili aktivni tudi v vojski Psamtika I. v Egiptu. Nove skupine so za\xc4\x8dele tekmovati z uveljavljenimi sredozemskimi trgovci. V drugih delih Egejskega sveta so se pojavili podobni premiki prebivalstva. Feni\xc4\x8dani in Judje so se naselili na Cipru in v zahodnih regijah Gr\xc4\x8dije, medtem ko so Grki ustanovili trgovalne kolonije v Al Mini, Siriji in Ischii (Pithecusae) ob Tirenski obali Italije. Ta kri\xc5\xbei\xc5\xa1\xc4\x8da so vodila v obdobje intenzivnega sposojanja v katerem so Grki (predvsem) prilagajali kulturne posebnosti semitskega vzhoda v svojo umetnost.\n_START_SECTION_\nNovi materiali in spretnosti\n_START_PARAGRAPH_\nMasivni uvoz surovin, vklju\xc4\x8dno s kovinami in nova mobilnost med tujimi obrtniki je povzro\xc4\x8dilo nova obrtna znanja, ki so se predstavila v Gr\xc4\x8diji. V Orientalizirani revoluciji: bli\xc5\xbenje vzhodni vpliv na gr\xc5\xa1ko kulturo v zgodnji arhai\xc4\x8dni dobi Walterja Burkerta je opisano novo gibanje gr\xc5\xa1ke umetnosti kot revolucionarno:\xc2\xa0\xc2\xbbZ bronastimi reliefi, tekstilom, pe\xc4\x8dati in drugimi izdelki, se je odprl cel svet vzhodnih podob, ki se ga je Grkom preve\xc4\x8d mudilo sprejeti in spremeniti v teku orientalizirane revolucije\xc2\xab.  Mnogi gr\xc5\xa1ki miti izvirajo iz poskusov razlage in vklju\xc4\x8devanja tujih ikon v gr\xc5\xa1ki kult in prakso. Orientalski motivi kot sfinge, levi in lotos so se pojavili na gr\xc5\xa1kih izdelkih. _NEWLINE_Uvedba iz vzhoda prinesenega kalupa je omogo\xc4\x8dila veliko pove\xc4\x8danje proizvodnje bronastih in terakota figuric, predvsem v primerjavi s prej votivnimi darovi.\n_START_SECTION_\nVpliv na mit in literaturo\n_START_PARAGRAPH_\nNekateri gr\xc5\xa1ki miti odra\xc5\xbeajo mezopotamsko literarno klasiko.  Trdijo, da je bila selitev vidcev in zdravilcev, ki so prena\xc5\xa1ali svoje znanje v divinacije in rituale \xc4\x8di\xc5\xa1\xc4\x8denja, skupaj z elementi svojih mitolo\xc5\xa1kih modrosti. Intenzivna sre\xc4\x8danja v obdobju orientalizizacije spremlja tudi izum gr\xc5\xa1ke abecede in karijske pisave, ki temelji na prej\xc5\xa1nji sli\xc5\xa1ni a neizgovorljivi levantinski pisavi, ki je povzro\xc4\x8dila spektakularen skok v pismenosti in literarni produkciji, ko se je ustno izro\xc4\x8dilo epa za\xc4\x8delo zapisovati na uvo\xc5\xbeen egip\xc4\x8danski papirus (in ob\xc4\x8dasno usnje).\n_START_SECTION_\nOrientaliziran slog v keramiki\n_START_PARAGRAPH_\nV ati\xc5\xa1kem lon\xc4\x8darstvu je bil zna\xc4\x8dilen orientaliziran slog znan kot "proto-ati\xc5\xa1ki", ozna\xc4\x8den z rastlinskimi in \xc5\xbeivalskimi motivi; prvi\xc4\x8d so bile gr\xc5\xa1ke verske in mitolo\xc5\xa1ke teme zastopane v vaznem slikarstvu. Telesa ljudi in \xc5\xbeivali so bila prikazano kot silhueta, \xc4\x8deprav so bile njihove glave postavljene risarsko. \xc5\xbdenske so bile v celoti narisane. Na drugi strani je bilo pomembno sredi\xc5\xa1\xc4\x8de tega obdobja Korint, kjer se je vpliv orientaliziranega sloga za\xc4\x8del prej. Manj\xc5\xa1e, zelo podrobno poslikane vaze v "proto-korintskem" slogu, so \xc5\xbee nakazale \xc4\x8drno figuralno tehniko. _NEWLINE_Kulturna prevlada Vzhoda, arheolo\xc5\xa1ko identificirano lon\xc4\x8denino, slonovino in kovine vzhodnega izvora najdemo v gr\xc5\xa1kih mestih, pomenijo na\xc4\x8din za temeljito helenizacijo uvo\xc5\xbeenih predmetov v arhai\xc4\x8dnem obdobju, ki je sledilo. Na Zahodu so Etru\xc5\xa1\xc4\x8dani pre\xc5\xa1li skozi orientalizirano fazo pribli\xc5\xbeno ob istem \xc4\x8dasu, ca. 730-580 pr. n. \xc5\xa1t.._NEWLINE_Od sredine \xc5\xa1estega stoletja rast Ahemenidske oblasti v vzhodnem delu Egejskega morja in v Mali Aziji zmanj\xc5\xa1a koli\xc4\x8dino vzhodnega blaga v gr\xc5\xa1kih mestih, ko so Perzijci za\xc4\x8deli osvajati gr\xc5\xa1ka mesta v Joniji in obali Male Azije.'